Essi Matilda Forster

**Essi Matilda Forster** (12 Sɛntɔmbare 1922 – Ɔɔgore 1998) da e la Ghana lɔɔyɛ ane a pɔge fɔrɔ naŋ yi Gold Coast (pampana ŋa Ghana) naŋ wuli ka o na baŋ leɛ la lɔɔyɛ.

## Nyɔvore piiluu ane Ganzanne
Ba dɔge la Forster ko George James Christian, ane Aba Lucy French, Sekondi poɔ, Gold Coast eŋɛ, 12 Sɛntɔmbare 1922 eŋɛ. O saa baa la a Eastern Caribbean island of Dominica kyɛ ziŋ a teŋɛ Sekondi 1902 poɔ. O de la omeŋɛ ka o e la "returned exile" saŋa na onaŋ da wa gaa a First Pan-African Conference naŋ e London poɔ 1900 eŋɛ. O da e la yɛroŋ erɛ ane sommeŋɛ lɔɔ zanna naŋ areko a Western Province a e mɛmba ko a Gold Coast Legislative Council a yi 1930 te tɔ 1940.  Forster's ma baa la Shama naŋ be a Western Irigyiŋ poɔ ana saŋa na Gold Coast, pampana naŋ e Ghana.

Forster piili la o ganzanne England poɔ saŋa na o naŋ da wa e yuomo anuu. England poɔ, ba da boɔle o la a bar at Gray's Inn poɔ Nyɔgevenne 1945 poɔ. 15 Kyɛpire 1947 eŋɛ, ba da boɔle o la Bar eŋɛ a Gold Coast poɔ.  Ka o pãã leɛ Gold Coast deme pɔge fɔrɔ na leɛ lɔɔyɛ, ane a pɔgeba bata British West Africa poɔ naŋ kyɛŋ ta a be. Onaŋ tu a Nigeria deme lɔɔyɛ ane African pɔge fɔrɔ naŋ kyɛŋ ta a be puori, Stella Thomas, ane Frances Claudia Wright, Sierra Leonean lɔɔyɛ naŋ leɛ a pɔgeba bayi soba Africa poɔ na leɛ lɔɔyɛ.

## Dompole
A tuuro a o Bar boɔloo Gold Coast poɔ, ba da boɔle la Forster Gambian Bar eŋɛ, ka o toŋ Gambia poɔ a e lɔɔyɛ a yi 1947 te tɔ 1951. Gyoonoɔre 1951 poɔ, o leɛ wa la a Gold Coast ne o serɛ Edward Francis Bani Forster saŋa na colonial administration naŋ da wa iri a serɛ ka o na toŋ a Accra Mental Hospital eŋɛ. Ka Forster da de tonnoɔre a e a acting registrar ko dɔgebo, kũũ ane kpaaroŋ. O toŋ la ana ɔfere ŋa ta kyuuri ayɔɔbo. A yi 1957 te tɔ 1982 ona da la a legal counsel ko Mobil Oil Ghana Limited.

A yi lɔɔ zannoo puori, Forster da erɛ la pɔbilik ane kurigyugi yɛlɛ mine. O da e la kɔmɛtee ane kpaaroŋ awola zaa mɛmba, ona la soŋ mɛ amine. O da e la a Ghana International School Committee mɛmba yuori, a toŋ a kɔmɛtee a yi 1954 te tɔ 1959. O la toŋ la a Accra Magisterial District Prohibition Committee eŋɛ a e mɛmba, a wagere vuo ŋa naŋ pore a sazu. O da soŋ mɛ la a Inner Wheel Club, Accra ullee ane a International Federation of Women Lawyers (FIDA) Ghana poɔ, a e a kpaaroŋ wederɛ. O nyɔvore poɔ, Forster toŋ la nimize-tonnoɔre a Young Women's Christian Association (YWCA) poɔ. O da e la o wederɛ potuuro ane gansɛgerɛ ko o Hostel kɔmɛtee. A yi 1969 te tɔ 1972, o da e la a dakogi zu soba ko a Accra Nurses and Midwives School Board of Governors, ane a yi 1972 te tɔ 1975, o da e la mɛmba leɛraa ko a World Association of Girl Guides ane Girl Scouts' Constitution Committee, kyɛ derɛ weɛ ne a Ghana Girl Guides.

## Meŋɛ Nyɔvore ane Kũũ
Forster kuli la kurigyugi Edward Francis Bani Forster, a Gold Coast psychiatrist naŋ e Gambian bal, 17 Disembare 1944 eŋɛ. Ba taa la bibiiri bata; bipɔge ane bidɔba bayi. O e la Kiristabie ane a Accra Ridge Church mɛmba, zie o naŋ da e a Koseɛraa Sakuuri gansɛgerɛ ta ŋa yuomo 17, a yi 1963 te tɔ 1980. Yɛlɛ o naŋ nɔŋ eebo la kyɛne ane bɛlnteɛ toma. O kpie  Ɔɔgore 1988 poɔ yuomo 75. Ana wagere na, ona da la dannyaa lɔɔyɛ a Ghana Bar eŋɛ. O kũũ uumo yeltuuri e la a Accra Ridge Church, 14 Ɔɔgore 1998 eŋɛ.

## Muuli kyɛ meŋ nyɛ
* List of first women lawyers and judges in Africa

## Sommo Yizie